Tăriceanu a második erővé tenné pártját 2020-ra – ittHON.ma
2018. március 10. 18:51
A Liberálisok és Demokraták Szövetségének (ALDE) az a célkitűzése, hogy a 2020-as helyhatósági és parlamenti választásokra az ország második legtámogatottabb pártjává nője ki magát – jelentette ki az alakulat elnöke, Călin Popescu-Tăriceanu pénteken Piteşti-en.
Tăriceanu úgy fogalmazott: realista lévén nem tűz ki olyan célt, hogy az általa vezetett párt elsőként kerüljön ki a két és fél év múlva esedékes választásokból, de – miután 2016-ban az ALDE a helyhatósági és parlamenti választásokon a negyedik helyen állt – azt megvalósíthatónak érzi, hogy 2020-ra a második legtámogatottabb párttá nője ki magát.
Călin Popescu-Tăriceanu arról is beszámolt, hogy a közvélemény-kutatások eredményei az ALDE népszerűségének növekvő tendenciáját mutatják: míg decemberben a megkérdezettek 12-13%-a mondta azt, hogy az ALDE-re szavazna, addig jelenleg ez az arány már 15%.
CÍMKÉK ALDECălin Popescu-Tăriceanu
Újabb cikkMintegy 2000 személy vett részt a székely szabadság napján
Régebbi cikkA PSD Románia szuverenitásának „megvédésére” készül